CELEX: 32014D0463
Language: lv
Date: 2014-07-14 00:00:00
Title: Komisijas Īstenošanas lēmums (2014. gada 14. jūlijs), ar ko atbilstīgi Eiropas Parlamenta un Padomes Regulai (EK) Nr. 258/97 ļauj laist tirgū no mikroaļģēm Schizochytrium sp. iegūtu eļļu kā jaunu pārtikas produktu sastāvdaļu un atceļ Lēmumus 2003/427/EK un 2009/778/EK (izziņots ar dokumenta numuru C(2014) 4670)

16.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 209/55
            
         KOMISIJAS ĪSTENOŠANAS LĒMUMS
   (2014. gada 14. jūlijs),
   ar ko atbilstīgi Eiropas Parlamenta un Padomes Regulai (EK) Nr. 258/97 ļauj laist tirgū no mikroaļģēm Schizochytrium sp. iegūtu eļļu kā jaunu pārtikas produktu sastāvdaļu un atceļ Lēmumus 2003/427/EK un 2009/778/EK
   
      
         (izziņots ar dokumenta numuru C(2014) 4670)
      
   
   (Autentisks ir tikai teksts angļu valodā)
   
      (2014/463/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas Lēmumu 2003/427/EK (2) ir noteikta no mikroaļģēm Schizochytrium sp. iegūtas eļļas specifikācija un to ļauj laist tirgū vairākos pārtikas produktos, ievērojot noteiktos maksimālos lietošanas līmeņus. Ar Komisijas Lēmumu 2009/778/EK (3) pirmoreiz paplašināja no mikroaļģēm Schizochytrium sp. iegūtas eļļas ar augstu dokosaheksānskābes (DHA) saturu izmantošanu.
            
         
               (2)
            
            
               Uzņēmums DSM Nutritional Products2013. gada 16. janvārī iesniedza pieteikumu Apvienotās Karalistes kompetentajām iestādēm nolūkā paplašināt no mikroaļģēm Schizochytrium sp. iegūtas eļļas lietojumu, lai to izmantotu kā jaunu pārtikas produktu sastāvdaļu. Uzņēmums DSM Nutritional Products ar 2012. gada 30. jūnija līgumu iegādājās uzņēmumu Martek Biosciences, kuram bija adresēti iepriekšējie lēmumi.
            
         
               (3)
            
            
               Apvienotās Karalistes kompetentā pārtikas novērtēšanas iestāde 2013. gada 29. aprīlī sniedza sākotnējo novērtējuma ziņojumu. Šajā ziņojumā tā secināja, ka minētās aļģu eļļas izmantošanas paplašināšana atbilst Regulas (EK) Nr. 258/97 3. panta 1. punktā noteiktajiem kritērijiem attiecībā uz jauniem pārtikas produktiem.
            
         
               (4)
            
            
               Komisija 2013. gada 9. jūlijā sākotnējo novērtējuma ziņojumu pārsūtīja pārējām dalībvalstīm.
            
         
               (5)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika izteikti pamatoti iebildumi. Jo īpaši tika izteikti iebildumi attiecībā uz paaugstināto dokosaheksānskābes (DHA) līmeni uzņemamajā devā. Saskaņā ar Regulas (EK) Nr. 258/97 7. panta 1. punktu būtu jāpieņem Komisijas īstenošanas lēmums, kurā tiktu ņemti vērā sniegtie iebildumi. Pieteikuma iesniedzējs attiecīgi grozīja pieprasījumu attiecībā uz maksimālo DHA daudzumu uztura bagātinātājos. Šīs izmaiņas un pieteikuma iesniedzēja sniegtie papildu paskaidrojumi mazināja dalībvalstu un Komisijas bažas.
            
         
               (6)
            
            
               Eiropas Parlamenta un Padomes Direktīvā 2002/46/EK (4) ir noteiktas prasības attiecībā uz uztura bagātinātājiem. Eiropas Parlamenta un Padomes Regulā (EK) Nr. 1925/2006 (5) ir noteiktas prasības par vitamīnu un minerālvielu, un dažu citu vielu pievienošanu pārtikai. Eiropas Parlamenta un Padomes Direktīvā 2009/39/EK (6) ir noteiktas prasības par īpašas diētas pārtikas produktiem. Komisijas Direktīvā 96/8/EK (7) ir noteiktas prasības par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību. No mikroaļģēm Schizochytrium sp. iegūto eļļu būtu jāļauj izmantot, neskarot minēto tiesību aktu prasības.
            
         
               (7)
            
            
               Juridiskās skaidrības labad Lēmumi 2003/427/EK un 2009/778/EK būtu jāatceļ un jāaizstāj ar šo lēmumu.
            
         
               (8)
            
            
               Paziņojumi, kas Komisijai ir iesniegti saskaņā ar Regulas (EK) Nr. 258/97 5. pantu, par sastāvdaļas, kas praktiski līdzvērtīga aļģu eļļai, laišanu tirgū, kas atļauta ar Lēmumiem 2003/427/EK un 2009/778/EK, paliek spēkā.
            
         
               (9)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   No mikroaļģēm Schizochytrium sp. iegūtu eļļu, kuras specifikācijas norādītas I pielikumā, var laist tirgū Savienībā kā jaunu pārtikas produktu sastāvdaļu, to izmantojot II pielikumā noteiktajos veidos un maksimālajās devās un neskarot Direktīvas 2002/46/EK, Regulas (EK) Nr. 1925/2006, Direktīvas 2009/39/EK un Direktīvas 96/8/EK noteikumus.
   2. pants
   Ar šo lēmumu tiek piešķirta atļauja apzīmējumu “No mikroaļģēm Schizochytrium sp. iegūta eļļa” norādīt to pārtikas produktu marķējumā, kuri satur no mikroaļģēm Schizochytrium sp. iegūtu eļļu.
   3. pants
   Ar šo atceļ Lēmumus 2003/427/EK un 2009/778/EK.
   4. pants
   Šis lēmums ir adresēts uzņēmumam DSM Nutritional Products, 6480 Dobbin Road, Columbia, MD 21045, ASV.
   
      Briselē, 2014. gada 14. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 43, 14.2.1997., 1. lpp.
   
   
      (2)  Komisijas 2003. gada 5. jūnija Lēmums 2003/427/EK, ar ko atļauj laist tirgū no mikroaļģēm Schizochytrium sp. iegūtu eļļu ar augstu DHA (dokosaheksānskābes) saturu kā jaunu pārtikas produktu sastāvdaļu saskaņā ar Eiropas Parlamenta un Padomes Regulu (EK) Nr. 258/97 (OV L 144, 12.6.2003., 13. lpp.).
   
      (3)  Komisijas 2009. gada 22. oktobra Lēmums 2009/778/EK par aļģu eļļas, kas iegūta no mikroaļģēm Schizochytrium sp., izmantošanas paplašināšanu, lai to izmantotu kā jaunu pārtikas produktu sastāvdaļu atbilstīgi Eiropas Parlamenta un Padomes Regulai (EK) Nr. 258/97 (OV L 278, 23.10.2009., 56. lpp.).
   
      (4)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      (5)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
   
      (6)  Eiropas Parlamenta un Padomes 2009. gada 6. maija Direktīva 2009/39/EK par īpašas diētas pārtikas produktiem (OV L 124, 20.5.2009., 21. lpp.).
   
      (7)  Komisijas 1996. gada 26. februāra Direktīva 96/8/EK par pārtikas produktiem, ko paredzēts izmantot svara samazināšanas diētām ar samazinātu enerģētisko vērtību (OV L 55, 6.3.1996., 22. lpp.).
   
      I PIELIKUMS
      NO MIKROAĻĢĒM SCHIZOCHYTRIUM SP. IEGŪTAS EĻĻAS SPECIFIKĀCIJA
      
                  Tests
               
               
                  Specifikācija
               
            
                  Skābes skaitlis
               
               
                  Ne vairāk kā 0,5 mg KOH/g
               
            
                  Peroksīda skaitlis (PV)
               
               
                  Ne vairāk kā 5,0 meq/kg eļļas
               
            
                  Mitrums un gaistošo vielu saturs
               
               
                  Ne vairāk kā 0,05 %
               
            
                  Nepārziepjojamās vielas
               
               
                  Ne vairāk kā 4,5 %
               
            
                  Transtaukskābes
               
               
                  Ne vairāk kā 1,0 %
               
            
                  
                     DHA saturs
               
               
                  Ne mazāk kā 32,0 %
               
            
   
      II PIELIKUMS
      NO MIKROAĻĢĒM SCHIZOCHYTRIUM SP. IEGŪTAS EĻĻAS ATĻAUTĀ IZMANTOŠANA
      
                  Pārtikas kategorija
               
               
                  
                     DHA maksimālais izmantojamais daudzums
               
            
                  Piena produkti, izņemot dzērienus uz piena bāzes
               
               
                  200 mg/100 g vai siera produktiem 600 mg/100 g
               
            
                  Piena produktu analogi, izņemot dzērienus
               
               
                  200 mg/100 g vai siera produktu analogiem 600 mg/100 g
               
            
                  Smērējamie tauki un mērces
               
               
                  600 mg/100 g
               
            
                  Brokastu pārslas
               
               
                  500 mg/100 g
               
            
                  Uztura bagātinātāji
               
               
                  250 mg DHA dienā atbilstoši ražotāja ieteiktajai devai ikdienas lietotājiem
                  450 mg DHA dienā atbilstoši ražotāja ieteiktajai devai sievietēm grūtniecības vai laktācijas periodā
               
            
                  Pārtikas produkti, ko paredzēts izmantot svara samazināšanas diētām ar samazinātu enerģētisko vērtību, kā definēts Direktīvā 96/8/EK
               
               
                  250 mg uz vienu ēdienreizes aizvietotāju
               
            
                  Citi īpašas diētas pārtikas produkti, kas definēti Direktīvā 2009/39/EK, izņemot mākslīgos maisījumus zīdaiņiem un papildu ēdināšanas maisījumus zīdaiņiem
               
               
                  200 mg/100 g
               
            
                  Īpašiem medicīniskiem nolūkiem paredzēta diētiskā pārtika
               
               
                  Atbilstīgi to personu īpašajām uztura prasībām, kurām produkti paredzēti
               
            
                  Miltu izstrādājumi (maize un maizītes), saldie cepumi
               
               
                  200 mg/100 g
               
            
                  Graudu batoniņi
               
               
                  500 mg/100 g
               
            
                  Tauki cepšanai
               
               
                  360 mg/100 g
               
            
                  Bezalkoholiskie dzērieni (ieskaitot piena produktu analogus un dzērienus uz piena bāzes)
               
               
                  80 mg/100 ml